Προγεννητικός έλεγχος - Προεμφυτευτική γενετική διάγνωση: Ορθόδοξη θεολογική προσέγγιση
Creators: name: Σούρλας, Στυλιανός Παναγιώτη
Publisher: name: Aristotle University of Thessaloniki
Year: 2018
Subjects: Προεμφυτευτική γενετική διάγνωση
Προγεννητικός έλεγχος
Χριστιανική Ηθική
Ορθόδοξη Εκκλησία-Θεολογία
Preimplantation genetic diagnosis
Prenatal screening
Christian Ethics
Orthodox Church-Theology

description: Οι μέθοδοι της Ιατρικώς Υποβοηθούμενης Αναπαραγωγής έχουν σημειώσει σημαντική πρόοδο και ήδη χρησιμοποιούνται από πολλά υπογόνιμα ζευγάρια που έχουν ως σκοπό την τεκνοποίηση, αλλά και από ζευγάρια που φέρουν μία κληρονομική νόσο και δεν επιθυμούν να την κληρονομήσει και το παιδί που θα γεννηθεί. Με τη μέθοδο της προεμφυτευτικής γενετικής διάγνωσης είναι δυνατόν να εξετάσουμε το γενετικό υλικό του εμβρύου προτού αυτό μεταφερθεί στη μήτρα. Αντίστοιχα, κατά τη διάρκεια της κύησης και μέσω του προγεννητικού ελέγχου μπορούμε να ελέγξουμε την υγεία, την ανάπτυξη, το φύλο και τη σύσταση του γενετικού υλικού του εμβρύου. Οι τεχνικές αυτές ελέγχονται από τη νομοθεσία που όμως είναι διαφορετική σε κάθε χώρα. Έτσι τα όρια της ιατρικής και της νομικής δεν συμπίπτουν πάντα. Στην παρούσα μελέτη θα προστεθούν και οι προβληματισμοί υπό το πρίσμα της Ορθόδοξης Χριστιανικής διδασκαλίας. Στο πρώτο μέρος της μελέτης γίνεται μία παρουσίαση όλων των ιατρικών και εργαστηριακών διαθέσιμων μεθόδων για τον προγεννητικό έλεγχο και την προεμφυτευτική γενετική διάγνωση. Στο δεύτερο μέρος παρουσιάζονται κάποιες απόψεις με ιδιαίτερη σημασία από πλευράς βιοηθικής, όπως είναι τα νοσήματα όψιμης εμφάνισης, ο «αδελφός-σωτήρας», η επιλογή φύλου για ιατρικούς (και μη) λόγους, η στέρηση αυτονομίας και επιλογής από το έμβρυο, ο κοινωνικός ρατσισμός για τα ασθενή έμβρυα αλλά και για τους ήδη νοσούντες και γενικά η ευγονική προοπτική των μεθόδων. Στο τρίτο μέρος παρουσιάζεται το νομικό πλαίσιο για την εφαρμογή των μεθόδων αυτών και η νομική θεώρηση εννοιών όπως ζωή, αυτονομία κλπ. Στο τέταρτο και τελευταίο μέρος γίνεται μία προσέγγιση των μεθόδων αυτών υπό το πρίσμα της Θεολογίας σύμφωνα με την Ορθόδοξη Εκκλησία, καθώς πολλές εφαρμογές είναι ιδιαίτερα προβληματικές ηθικά. Μερικές από αυτές είναι η τεχνητή διακοπή της κύησης ενός παθολογικού εμβρύου και τα όρια που αντιλαμβάνεται κάποιος για την ύπαρξη ζωής και ψυχής
description: Medically Assisted Reproduction techniques have made a significant progress and are already being used not only by many infertile couples to give birth to a child, but also by couples with a hereditary disease who do not wish to inherit it to their future child. Through preimplantation genetic diagnosis it is possible to examine the genetic material of the embryo before it is transferred to the uterus. Accordingly, during pregnancy and through prenatal screening, we can examine the health, the development, the sex and the genetic material composition of the fetus. These techniques are regulated by legislation that differs among several countries. So the medical and legislative boundaries do not coincide in all respects. In this study we will add the concerns under the light of Orthodox Christian teaching. In the first part of the study a presentation of all the medical and laboratory methods available for prenatal screening and preimplantation genetic diagnosis is made. The second part presents some aspects of bioethical importance, such as late-onset diseases, the “savior sibling”, the sex selection for medical (and non-medical) reasons, deprivation of autonomy and choice by the embryo, social racism for the affected embryos and also for those who are suffering from a disease or of a particular genetic condition and finally the general eugenic outlook of the methods. In the third part it is presented the legal framework for the application of these methods and the legal consideration of concepts such as life, autonomy etc. In the fourth and final part there is an approach of these methods from the perspective of theology according to the Christian Orthodox Church, as many applications are ethically particularly problematic. Some of these applications are the artificial interruption of the pregnancy of an abnormal embryo and the limits that one perceives for the existence of life and soul